title: Provedbena uredba Komisije (EU) 2022/159 оd 4. veljače 2022. o odobravanju aktivne tvari niskog rizika Bacillus amyloliquefaciens soj IT-45 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Provedbene uredbe Komisije (EU) br. 540/2011 (Tekst značajan za EGP)

text:
                  7.2.2022

                  HR

                  Službeni list Europske unije

                  L 26/7

         PROVEDBENA UREDBA KOMISIJE (EU) 2022/159
         оd 4. veljače 2022.
         o odobravanju aktivne tvari niskog rizika Bacillus amyloliquefaciens soj IT-45 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Provedbene uredbe Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. u vezi s člankom 22. stavkom 1.,
         budući da:

                     (1)

                     U skladu s člankom 7. stavkom 1. Uredbe (EZ) br. 1107/2009 društva Danstar Ferment AG i Comercial Quimica Masso podnijela su Francuskoj 26. lipnja 2017. zahtjev za odobrenje aktivne tvari Bacillus amyloliquefaciens soj IT-45.

                     (2)

                     U skladu s člankom 9. stavkom 3. te uredbe Francuska je, kao država članica izvjestiteljica, 1. prosinca 2017. obavijestila podnositelje zahtjeva, ostale države članice, Komisiju i Europsku agenciju za sigurnost hrane („Agencija”) o prihvatljivosti zahtjeva.

                     (3)

                     Država članica izvjestiteljica 15. svibnja 2019. Komisiji je dostavila nacrt izvješća o ocjeni, uz kopiju Agenciji, u kojem je zaključila da bi se moglo očekivati da aktivna tvar Bacillus amyloliquefaciens soj IT-45 ispunjava mjerila za odobravanje predviđena u članku 4. Uredbe (EZ) br. 1107/2009.

                     (4)

                     U skladu s člankom 12. stavkom 3. Uredbe (EZ) br. 1107/2009 Agencija je utvrdila i rok u kojem podnositelji zahtjeva državama članicama, Komisiji i Agenciji moraju dostaviti dodatne informacije.

                     (5)

                     U zaključku koji je nakon stručnog pregleda procjene rizika od pesticida u skladu s člankom 12. stavkom 2. Uredbe (EZ) br. 1107/2009 dostavila podnositeljima zahtjeva, državama članicama i Komisiji Agencija je utvrdila da se može očekivati da aktivna tvar Bacillus amyloliquefaciens soj IT-45 ispunjava mjerila za odobravanje predviđena u članku 4. Uredbe (EZ) br. 1107/2009. Agencija je svoj zaključak stavila na raspolaganje javnosti (2).

                     (6)

                     Komisija je 21. i 22. listopada 2021. Stalnom odboru za bilje, životinje, hranu i hranu za životinje dostavila izvješće o pregledu za aktivnu tvar Bacillus amyloliquefaciens soj IT-45 i nacrt ove Uredbe koja se odnosi na Bacillus amyloliquefaciens soj IT-45.

                     (7)

                     Podnositeljima zahtjeva omogućeno je podnošenje primjedbi na izvješće o pregledu.

                     (8)

                     Za jednu reprezentativnu uporabu najmanje jednog sredstva za zaštitu bilja koje sadržava tu aktivnu tvar, koja je ispitana i detaljno opisana u izvješću o pregledu, utvrđeno je da su ispunjena mjerila za odobravanje predviđena u članku 4. Uredbe (EZ) br. 1107/2009.

                     (9)

                     Budući da Komisija smatra da je Bacillus amyloliquefaciens soj IT-45 aktivna tvar niskog rizika u skladu s člankom 22. Uredbe (EZ) br. 1107/2009 i da se može očekivati da sredstva za zaštitu bilja koja sadržavaju tu tvar predstavljaju tek nizak rizik za zdravlje ljudi i životinja i za okoliš, ta aktivna tvar može se odobriti na najviše 15 godina. Nije utvrđeno nijedno kritično područje koje izaziva zabrinutost za ljude, životinje ili okoliš.

                     (10)

                        Bacillus amyloliquefaciens soj IT-45 mikroorganizam je koji ispunjava i uvjete iz članka 22. stavka 2. Uredbe (EZ) br. 1107/2009 u vezi s točkom 5.2. Priloga II. toj uredbi. Stoga je primjereno odobriti Bacillus amyloliquefaciens soj IT-45 kao tvar niskog rizika.

                     (11)

                     U skladu s člankom 13. stavkom 4. Uredbe (EZ) br. 1107/2009 trebalo bi stoga na odgovarajući način izmijeniti Provedbenu uredbu Komisije (EU) br. 540/2011 (3).

                     (12)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje aktivne tvari
            Odobrava se aktivna tvar Bacillus amyloliquefaciens soj IT-45, kako je navedena u Prilogu I.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. veljače 2022.

                  Za Komisiju

                  Predsjednica

               Ursula VON DER LEYEN

            (1)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

            (2)  Conclusion on the peer review of the pesticide risk assessment of the active substance Bacillus amyloliquefaciens strain IT-45 (Zaključak o stručnom pregledu procjene rizika od uporabe aktivne tvari Bacillus amyloliquefaciens soj IT-45 kao pesticida). EFSA Journal 2021.;19(5):6594 https://doi.org/10.2903/j.efsa.2021.6594.

            (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                           Bacillus amyloliquefaciens

                        IT-45

                        Nije primjenjivo

                        Nominalna koncentracija Bacillus amyloliquefaciens IT-45 u tehničkom proizvodu i formulacija jest najmanje: 2 x 1013 CFU/kg, najviše: 6 x 1014 CFU/kg.
                        Nema značajnih nečistoća

                        27. veljače 2022.

                        27. veljače 2037.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za Bacillus amyloliquefaciens IT-45.

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

            PRILOG II.
            U dijelu D Priloga Provedbenoj uredbi (EU) br. 540/2011 dodaje se sljedeći unos:

                           Broj

                           Uobičajeni naziv, identifikacijski brojevi

                           Kemijski naziv prema IUPAC-u

                           Čistoća (1)

                           Datum odobrenja

                           Prestanak odobrenja

                           Posebne odredbe

                           „35.

                              Bacillus amyloliquefaciens IT-45

                           Nije primjenjivo

                           Nominalna koncentracija Bacillus amyloliquefaciens IT-45 u tehničkom proizvodu i formulacija jest najmanje: 2 x 1013 CFU/kg, najviše: 6 x 1014 CFU/kg.
                           Nema značajnih nečistoća

                           27. veljače 2022.

                           27. veljače 2037.

                           Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za Bacillus amyloliquefaciens IT-45.

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.”


title: Provedbena uredba Komisije (EU) 2022/160 оd 4. veljače 2022. o utvrđivanju ujednačene minimalne učestalosti određenih službenih kontrola za verifikaciju usklađenosti sa zahtjevima Unije u pogledu zdravlja životinja u skladu s Uredbom (EU) 2017/625 Europskog parlamenta i Vijeća te o stavljanju izvan snage uredbi (EZ) br. 1082/2003 i (EZ) br. 1505/2006 (Tekst značajan za EGP)

text:
                  7.2.2022

                  HR

                  Službeni list Europske unije

                  L 26/11

         PROVEDBENA UREDBA KOMISIJE (EU) 2022/160
         оd 4. veljače 2022.
         o utvrđivanju ujednačene minimalne učestalosti određenih službenih kontrola za verifikaciju usklađenosti sa zahtjevima Unije u pogledu zdravlja životinja u skladu s Uredbom (EU) 2017/625 Europskog parlamenta i Vijeća te o stavljanju izvan snage uredbi (EZ) br. 1082/2003 i (EZ) br. 1505/2006
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 20. stavak 3. prvi podstavak točku (a),
         budući da:

                     (1)

                     Uredbom (EU) 2017/625 utvrđuju se opća pravila o službenim kontrolama koje provodi nadležno tijelo za verifikaciju usklađenosti s pravilima u nizu područja, uključujući zdravlje životinja, na temelju rizika i s odgovarajućom učestalošću. Tom se uredbom utvrđuju i metode i tehnike za službene kontrole, koje, među ostalim, uključuju inspekcijske preglede prostora, životinja i robe koji su pod kontrolom subjekata.

                     (2)

                     Uredbom (EU) 2017/625 utvrđeno je ujednačeno praktično uređenje za provedbu službenih kontrola i to u pogledu ujednačene minimalne učestalosti službenih kontrola koju treba utvrditi kako bi se, prema potrebi, odgovorilo na posebne opasnosti i rizike za zdravlje životinja te verificirala usklađenost s mjerama za prevenciju i nadzor bolesti.

                     (3)

                     Prije početka primjene Uredbe (EU) 2016/429 Europskog parlamenta i Vijeća (2) u nizu pravnih akata o zdravlju životinja utvrđena su pravila o minimalnoj učestalosti službenih kontrola, posebno inspekcijskih pregleda. Uredbom (EU) 2016/429 ti su pravni akti stavljeni izvan snage s učinkom od 21. travnja 2021.

                     (4)

                     Delegiranom uredbom Komisije (EU) 2019/2035 (3) utvrđuju se zahtjevi za odobrenje, među ostalim, valionica i objekata u kojima se drži perad, objekata za operacije okupljanja kopitara i papkara te peradi, centara za okupljanje pasa, mačaka i pitomih vretica, skloništa za pse, mačke i pitome vretice, kontrolnih točaka, proizvodnih objekata izoliranih od okoliša za bumbare, karantenskih objekata i zatvorenih objekata u kojima se drže kopnene životinje.

                     (5)

                     Delegiranom uredbom Komisije (EU) 2020/686 (4) utvrđuju se zahtjevi za odobravanje objekata za zametne proizvode goveda, svinja, ovaca, koza i kopitara iz kojih se zametni proizvodi tih životinja smiju premještati u drugu državu članicu.

                     (6)

                     Delegiranom uredbom Komisije (EU) 2020/691 (5) utvrđuju se zahtjevi za odobravanje određenih objekata akvakulture i skupina objekata akvakulture u kojima se drže akvatične životinje koje predstavljaju znatan rizik za zdravlje životinja.

                     (7)

                     Važno je da nadležno tijelo redovitim službenim kontrolama, posebno inspekcijskim pregledima iz članka 14. točke (b) Uredbe (EU) 2017/625, verificira da se životinje i zametni proizvodi i dalje drže i proizvode u skladu s ujednačenim uvjetima odobrenja za objekte, čiji je cilj ublažiti rizike i opasnosti povezane s bolestima s popisa u Uredbi (EU) 2016/429 i emergentnim bolestima. Kako bi se odgovorilo na te ujednačene opasnosti i rizike za zdravlje ljudi i životinja koje te bolesti predstavljaju, ovom bi Uredbom trebalo utvrditi ujednačenu minimalnu učestalost inspekcijskih pregleda u određenim odobrenim objektima.

                     (8)

                     Kad je riječ o ujednačenoj minimalnoj učestalosti inspekcijskih pregleda u odobrenim objektima za zametne proizvode, u obzir bi trebalo uzeti nesezonsku prirodu prikupljanja sjemena goveda i svinja.

                     (9)

                     Kad je riječ o ujednačenoj minimalnoj učestalosti inspekcijskih pregleda u određenim odobrenim objektima akvakulture i odobrenim skupinama objekata akvakulture, u obzir bi trebalo uzeti rangiranje rizika za taj objekt ili skupinu objekata u skladu s Delegiranom uredbom Komisije (EU) 2020/689 (6).

                     (10)

                     Kad je riječ o označivanju i registraciji određenih životinja, Uredbom Komisije (EZ) br. 1082/2003 (7) i Uredbom Komisije (EZ) br. 1505/2006 (8) utvrđuje se minimalna razina kontrola ili pregleda koje svake godine treba provesti u objektima u kojima se drže goveda, ovce i koze, kao i broj životinja koje treba pregledati u svakom od tih objekata.

                     (11)

                     Delegiranom uredbom (EU) 2019/2035 utvrđuju se i detaljni zahtjevi za označivanje i registraciju goveda, ovaca i koza kako bi se osigurala njihova sljedivost.

                     (12)

                     Goveda, ovce ili koze koji nisu označeni ili registrirani u skladu sa zahtjevima utvrđenima u Delegiranoj uredbi (EU) 2019/2035 mogu imati ulogu u širenju bolesti s popisa u Uredbi (EU) 2016/429 i emergentnih bolesti. Kako bi se ublažila ta ujednačena opasnost i rizik za zdravlje ljudi i životinja, kako bi se redovito verificirala usklađenost subjekata sa zahtjevima utvrđenima u Delegiranoj uredbi (EU) 2019/2035 i kako bi se osigurala ujednačena provedba Uredbe (EU) 2017/625, trebalo bi utvrditi ujednačenu minimalnu učestalost inspekcijskih pregleda provedenih u okviru provedbe službenih kontrola označivanja i registracije goveda, ovaca i koza.

                     (13)

                     Delegiranom uredbom (EU) 2019/2035 nisu izričito stavljene izvan snage uredbe (EZ) br. 1082/2003 i (EZ) br. 1505/2006. Radi pravne sigurnosti ovom bi se Uredbom te uredbe trebale staviti izvan snage.

                     (14)

                     Pravila utvrđena u ovoj Uredbi trebala bi se primjenjivati na Ujedinjenu Kraljevinu u vezi sa Sjevernom Irskom u skladu s člankom 5. stavkom 4. Protokola o Irskoj/Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u vezi s Prilogom 2. tom protokolu.

                     (15)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Predmet i područje primjene
            Ovom se Uredbom utvrđuje ujednačena minimalna učestalost službenih kontrola, a posebno inspekcijskih pregleda životinja i zametnih proizvoda te uvjeta pod kojima se oni drže ili proizvode u sljedećim objektima:

                        (a)

                        odobreni objekti za držane kopnene životinje i jaja za valenje iz članka 1. stavka 1. točke (a) Delegirane uredbe (EU) 2019/2035;

                        (b)

                        odobreni objekti za zametne proizvode iz članka 3. Delegirane uredbe (EU) 2020/686;

                        (c)

                        određeni objekti akvakulture odobreni u skladu s člankom 176. stavkom 1. Uredbe (EU) 2016/429 i skupine objekata akvakulture odobrene u skladu s člankom 177. te uredbe;

                        (d)

                        registrirani objekti za držane kopnene životinje iz članka 1. stavka 1. točke (a) Delegirane uredbe (EU) 2019/2035 u kojima se drže goveda, ovce ili koze.

            Članak 2.
            Definicije
            Za potrebe ove Uredbe primjenjuju se sljedeće definicije utvrđene u Uredbi (EU) 2016/429, Delegiranoj uredbi (EU) 2019/2035, Delegiranoj uredbi (EU) 2020/686, Delegiranoj uredbi (EU) 2020/688 (9) i Delegiranoj uredbi (EU) 2020/990 (10):

                        (a)

                        „objekt” kako je definiran u članku 4. točki 27. Uredbe (EU) 2016/429;

                        (b)

                        „valionica” kako je definirana u članku 4. točki 47. Uredbe (EU) 2016/429;

                        (c)

                        „operacija okupljanja” kako je definirana u članku 4. točki 49. Uredbe (EU) 2016/429;

                        (d)

                        „centar za okupljanje pasa, mačaka i pitomih vretica” kako je definiran u članku 2. točki 7. Delegirane uredbe (EU) 2019/2035;

                        (e)

                        „sklonište za životinje” kako je definirano u članku 2. točki 8. Delegirane uredbe (EU) 2019/2035;

                        (f)

                        „kontrolna točka” kako je definirana u članku 2. točki 9. Delegirane uredbe (EU) 2019/2035;

                        (g)

                        „proizvodni objekt izoliran od okoliša” kako je definiran u članku 2. točki 10. Delegirane uredbe (EU) 2019/2035;

                        (h)

                        „odobreni karantenski objekt” kako je definiran u članku 3. točki 9. Delegirane uredbe (EU) 2020/688;

                        (i)

                        „zatvoreni objekt” kako je definiran u članku 4. točki 48. Uredbe (EU) 2016/429;

                        (j)

                        „odobreni objekt za zametne proizvode” kako je definiran u članku 2. točki 2. Delegirane uredbe (EU) 2020/686;

                        (k)

                        „odobreni objekt akvakulture” kako je definiran u članku 2. točki 10. Delegirane uredbe (EU) 2020/990;

                        (l)

                        „odobrena skupina objekata akvakulture” kako je definirana u članku 2. točki 11. Delegirane uredbe (EU) 2020/990.

            Članak 3.
            Ujednačena minimalna učestalost inspekcijskih pregleda u određenim odobrenim objektima
            Nadležna tijela država članica (11) najmanje jednom svake kalendarske godine provode službene kontrole, a posebno inspekcijske preglede životinja i jaja za valenje te uvjeta pod kojima se te životinje i ta jaja za valenje drže ili proizvode u sljedećim vrstama objekata na njihovu državnom području koja su dobila odobrenje nadležnog tijela:

                        (a)

                        valionice i objekti u kojima se drži perad;

                        (b)

                        objekti za operacije okupljanja kopitara i papkara te peradi;

                        (c)

                        centri za okupljanje pasa, mačaka i pitomih vretica;

                        (d)

                        skloništa za pse, mačke i pitome vretice;

                        (e)

                        kontrolne točke;

                        (f)

                        proizvodni objekti izolirani od okoliša za bumbare;

                        (g)

                        odobreni karantenski objekti;

                        (h)

                        zatvoreni objekti.

            Članak 4.
            Ujednačena minimalna učestalost inspekcijskih pregleda u odobrenim objektima za zametne proizvode
            Nadležna tijela država članica provode službene kontrole, a posebno inspekcijske preglede zametnih proizvoda, osim jaja za valenje, te uvjeta pod kojima se ti zametni proizvodi proizvode, i to svake kalendarske godine, u sljedećim vrstama objekata na njihovu državnom području koja su dobila odobrenje nadležnog tijela:

                        (a)

                        najmanje dvaput svake kalendarske godine: centri za prikupljanje sjemena goveda i svinja;

                        (b)

                        najmanje jednom svake kalendarske godine:

                                    i.

                                    centri za prikupljanje sjemena ovaca, koza i kopitara;

                                    ii.

                                    timovi za prikupljanje ili proizvodnju zametaka;

                                    iii.

                                    objekti za obradu zametnih proizvoda;

                                    iv.

                                    centri za pohranu zametnih proizvoda.

            Članak 5.
            Ujednačena minimalna učestalost inspekcijskih pregleda u određenim odobrenim objektima akvakulture i određenim odobrenim skupinama objekata akvakulture
            Nadležno tijelo države članice provodi službene kontrole, a posebno inspekcijske preglede životinja akvakulture te uvjeta pod kojima se te životinje drže u određenim odobrenim objektima akvakulture i odobrenim skupinama objekata akvakulture na njezinu državnom području. Tim službenim kontrolama uzima se u obzir rangiranje rizika koji predstavlja odobreni objekt akvakulture ili odobrena skupina objekata akvakulture koje je utvrdilo nadležno tijelo u skladu s dijelom 1. poglavljem 1. točkom 1.2. Priloga VI. Delegiranoj uredbi (EU) 2020/689 ili rangiranje rizika koji predstavljaju objekti u ovisnim kompartmentima iz članka 73. stavka 3. točke (b) te uredbe, kako slijedi:

                        (a)

                        objekti visokog rizika pregledavaju se najmanje jednom svake kalendarske godine;

                        (b)

                        objekti srednjeg rizika pregledavaju se najmanje jednom u dvije kalendarske godine;

                        (c)

                        objekti niskog rizika pregledavaju se najmanje jednom u tri kalendarske godine.

            Članak 6.
            Ujednačena minimalna učestalost inspekcijskih pregleda u objektima u kojima se drže goveda, ovce i koze
            Nadležno tijelo države članice provodi službene kontrole, a posebno inspekcijske preglede označivanja i registracije goveda, ovaca i koza, svake kalendarske godine u najmanje 3 % objekata na njezinu državnom području u kojima se drže te životinje.

            Članak 7.
            Stavljanje izvan snage

               1.   Uredbe (EZ) br. 1082/2003 i (EZ) br. 1505/2006 stavljaju se izvan snage.

               2.   Upućivanja na uredbe stavljene izvan snage smatraju se upućivanjima na ovu Uredbu i čitaju se u skladu s korelacijskom tablicom iz Priloga.

            Članak 8.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. veljače 2022.

                  Za Komisiju

                  Predsjednica

               Ursula VON DER LEYEN

            (1)  SL L 95, 7.4.2017., str. 1.

            (2)  Uredba (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (SL L 84, 31.3.2016., str. 1.).

            (3)  Delegirana uredba Komisije (EU) 2019/2035 оd 28. lipnja 2019. o dopuni Uredbe (EU) 2016/429 Europskog parlamenta i Vijeća u pogledu pravila za objekte u kojima se drže kopnene životinje i valionice te u pogledu pravila o sljedivosti određenih držanih kopnenih životinja i jaja za valenje (SL L 314, 5.12.2019., str. 115.).

            (4)  Delegirana uredba Komisije (EU) 2020/686 оd 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu odobravanja objekata za zametne proizvode i zahtjeva u pogledu sljedivosti i zdravlja životinja za premještanja zametnih proizvoda određenih držanih kopnenih životinja u Uniji (SL L 174, 3.6.2020., str. 1.).

            (5)  Delegirana uredba Komisije (EU) 2020/691 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za objekte akvakulture i prijevoznike akvatičnih životinja (SL L 174, 3.6.2020., str. 345.).

            (6)  Delegirana uredba Komisije (EU) 2020/689 od 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu pravila o nadziranju, programima iskorjenjivanja i statusu „slobodno od bolesti” za određene bolesti s popisa i emergentne bolesti (SL L 174, 3.6.2020., str. 211.).

            (7)  Uredba Komisije (EZ) br. 1082/2003 od 23. lipnja 2003. o utvrđivanju detaljnih pravila za primjenu Uredbe (EZ) br. 1760/2000 Europskog parlamenta i Vijeća o najnižoj razini kontrola koje treba provesti u okviru sustava za označivanje i registraciju goveda (SL L 156, 25.6.2003., str. 9.).

            (8)  Uredba Komisije (EZ) br. 1505/2006 od 11. listopada 2006. o provedbi Uredbe Vijeća (EZ) br. 21/2004 o najmanjoj razini pregleda koje je potrebno provesti u vezi s označivanjem i registracijom ovaca i koza (SL L 280, 12.10.2006., str. 3.).

            (9)  Delegirana uredba Komisije (EU) 2020/688 оd 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu zahtjeva zdravlja životinja za premještanja kopnenih životinja i jaja za valenje u Uniji (SL L 174, 3.6.2020., str. 140.).

            (10)  Delegirana uredba Komisije (EU) 2020/990 od 28. travnja 2020. o dopuni Uredbe (EU) 2016/429 Europskog parlamenta i Vijeća u pogledu zahtjeva zdravlja životinja i certificiranja za premještanja akvatičnih životinja i proizvoda životinjskog podrijetla od akvatičnih životinja u Uniji (SL L 221, 10.7.2020., str. 42.).

            (11)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, za potrebe ove Uredbe upućivanja na „države članice” uključuju Ujedinjenu Kraljevinu u vezi sa Sjevernom Irskom.

            PRILOG
            Korelacijske tablice iz članka 7. stavka 2.
            1.   Uredba (EZ) br. 1082/2003

                        Uredba (EZ) br. 1082/2003

                        Ova Uredba

                        Članak 1.

                        –

                        Članak 2. stavak 1.

                        Članak 6.

                        Članak 2. stavak 2.

                        –

                        Članak 2. stavak 3.

                        –

                        Članak 2. stavak 4.

                        –

                        Članak 2. stavak 5.

                        –

                        Članak 2. stavak 6.

                        –

                        Članak 3.

                        –

                        Članak 4.

                        –

                        Članak 5.

                        –

                        Prilog I.

                        –

                  2.   Uredba (EZ) br. 1505/2006

                        Uredba (EZ) br. 1505/2006

                        Ova Uredba

                        Članak 1.

                        –

                        Članak 2.

                        –

                        Članak 3.

                        –

                        Članak 4.

                        –

                        Članak 5. stavak 1. prvi podstavak

                        Članak 6.

                        Članak 5. stavak 1. drugi podstavak

                        –

                        Članak 5. stavak 2. prvi podstavak

                        –

                        Članak 5. stavak 2. drugi podstavak

                        –

                        Članak 6.

                        –

                        Članak 7.

                        –

                        Prilog

                        –


title: Provedbena uredba Komisije (EU) 2022/158 оd 4. veljače 2022. o izmjeni Provedbene uredbe (EU) 2020/1641 u pogledu uvoza živih, rashlađenih, smrznutih ili prerađenih školjkaša, bodljikaša, plaštenjaka i morskih puževa namijenjenih prehrani ljudi iz Sjedinjenih Američkih Država (Tekst značajan za EGP)

text:
                  7.2.2022

                  HR

                  Službeni list Europske unije

                  L 26/1

         PROVEDBENA UREDBA KOMISIJE (EU) 2022/158
         оd 4. veljače 2022.
         o izmjeni Provedbene uredbe (EU) 2020/1641 u pogledu uvoza živih, rashlađenih, smrznutih ili prerađenih školjkaša, bodljikaša, plaštenjaka i morskih puževa namijenjenih prehrani ljudi iz Sjedinjenih Američkih Država
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 129. stavak 1.,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (2), a posebno njezin članak 238. stavak 3.,
         budući da:

                     (1)

                     Uredbom (EU) 2017/625 utvrđuju se opća pravila za provedbu službenih kontrola za provjeru usklađenost s propisima čiji je cilj spriječiti, ukloniti ili smanjiti na prihvatljivu razinu rizike kojima su ljudi i životinje izloženi izravno ili putem okoliša.

                     (2)

                     Konkretno, Uredbom (EU) 2017/625 utvrđeni su opći uvjeti za ulazak u Uniju životinja i robe iz trećih zemalja ili njihovih regija, uključujući hranu namijenjenu prehrani ljudi. Člankom 129. Uredbe (EU) 2017/625 Komisija se ovlašćuje da prizna da su mjere koje primjenjuju treće zemlje ili njihove regije jednakovrijedne zahtjevima utvrđenima u određenim pravilima iz članka 1. stavka 2. te uredbe ako treće zemlje za to pruže objektivan dokaz. Njime se Komisija ovlašćuje i za utvrđivanje uvjeta kojima se uređuje ulazak u Uniju takvih životinja i robe iz tih trećih zemalja ili njihovih regija, posebno u pogledu prirode i sadržaja službenih certifikata ili potvrda koji moraju pratiti te proizvode.

                     (3)

                     U skladu s Provedbenom uredbom Komisije (EU) 2020/1641 (3) mjere koje se primjenjuju u saveznim državama Massachusetts i Washington u Sjedinjenim Američkim Državama za zaštitu javnog zdravlja u vezi s proizvodnjom i stavljanjem na tržište živih, rashlađenih, smrznutih ili prerađenih školjkaša, bodljikaša, plaštenjaka i morskih puževa namijenjenih prehrani ljudi jednakovrijedne su zahtjevima utvrđenima u pravilima o sigurnosti hrane iz članka 1. stavka 2. točke (a) Uredbe (EU) 2017/625.

                     (4)

                     Provedbenom uredbom (EU) 2020/1641 utvrđen je predložak službenog certifikata za uvoz živih, rashlađenih, smrznutih ili prerađenih školjkaša, bodljikaša, plaštenjaka i morskih puževa namijenjenih prehrani ljudi iz Sjedinjenih Američkih Država. U predlošku službenog certifikata zahtijeva se da službeni inspektor potvrdi da su mjere koje se primjenjuju na proizvodnju i stavljanje na tržište te robe jednakovrijedne zahtjevima utvrđenima u pravilima o sigurnosti hrane iz članka 1. stavka 2. točke (a) Uredbe (EU) 2017/625.

                     (5)

                     U skladu s mjerama dogovorenima s odjelom Uprave za hranu i lijekove Sjedinjenih Američkih Država nadležnim za izvoz u Uniju živih, rashlađenih, smrznutih ili prerađenih školjkaša, bodljikaša, plaštenjaka i morskih puževa namijenjenih prehrani ljudi, predložak službenog certifikata utvrđen u Provedbenoj uredbi (EU) 2020/1641 trebalo bi prilagoditi odgovarajućem formatu za izvoz te robe u Uniju. Konkretno, predložak službenog certifikata trebao bi sadržavati informaciju o datumu otpreme pošiljaka. Nadalje, trebalo bi navesti informaciju o tome je li roba certificirana za prehranu ljudi ili za krajnjeg potrošača.

                     (6)

                     Osim zahtjeva u pogledu javnog zdravlja iz predloška službenog certifikata utvrđenog u Provedbenoj uredbi (EU) 2020/1641, živi školjkaši vrsta navedenih u Provedbenoj uredbi Komisije (EU) 2018/1882 (4), koji su namijenjeni prehrani ljudi, i proizvodi životinjskog podrijetla od tih školjkaša, koji su namijenjeni daljnjoj preradi u Uniji prije upotrebe za prehranu ljudi, trebali bi smjeti ući u Uniju samo ako ih prati službeni certifikat koji sadržava odgovarajuće potvrde o zdravlju životinja. Stoga, radi ispunjavanja zahtjeva u pogledu zdravlja životinja koji pružaju jamstva istovrijedna onima propisanima zakonodavstvom Unije, predložak službenog certifikata trebao bi sadržavati opće zahtjeve u pogledu zdravlja životinja za ulazak u Uniju, koji su utvrđeni u članku 6. stavku 1. točkama (a) i (b), članku 6. stavku 2., članku 7. stavku 1. i članku 8. Delegirane uredbe Komisije (EU) 2020/692 (5), i posebne zahtjeve u pogledu zdravlja životinja za ulazak u Uniju te robe, koji su utvrđeni u članku 167. točki (a), točki (c) podtočkama ii. i iii. i točki (d) i članku 169. stavcima 1. i 2. Delegirane uredbe Komisije (EU) 2020/692.

                     (7)

                     Provedbenu uredbu (EU) 2020/1641 trebalo bi stoga na odgovarajući način izmijeniti.

                     (8)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) 2020/1641 zamjenjuje se tekstom iz Priloga ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. veljače 2022.

                  Za Komisiju

                  Predsjednica

               Ursula VON DER LEYEN

            (1)  SL L 95, 7.4.2017., str. 1.

            (2)  SL L 84, 31.3.2016., str. 1.

            (3)  Provedbena uredba Komisije (EU) 2020/1641 оd 5. studenoga 2020. o uvozu živih, rashlađenih, smrznutih ili prerađenih školjkaša, bodljikaša, plaštenjaka i morskih puževa namijenjenih prehrani ljudi iz Sjedinjenih Američkih Država (SL L 370, 6.11.2020., str. 4.).

            (4)  Provedbena uredba Komisije (EU) 2018/1882 оd 3. prosinca 2018. o primjeni određenih pravila za sprečavanje i suzbijanje bolesti na kategorije bolesti s popisa i o utvrđivanju popisa vrsta i skupina vrsta koje predstavljaju znatan rizik za širenje tih bolesti s popisa (SL L 308, 4.12.2018., str. 21.).

            (5)  Delegirana uredba Komisije (EU) 2020/692 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).

            PRILOG
            PREDLOŽAK SLUŽBENOG CERTIFIKATA ZA ULAZAK U UNIJU ŽIVIH, RASHLAĐENIH, SMRZNUTIH ILI PRERAĐENIH ŠKOLJKAŠA, BODLJIKAŠA, PLAŠTENJAKA I MORSKIH PUŽEVA NAMIJENJENIH PREHRANI LJUDI IZ SJEDINJENIH AMERIČKIH DRŽAVA

                           Sjedinjene Američke Države (SAD)

                           Veterinarski certifikat za EU

                        Dio II. Certificiranje

                                    II.

                                    Podaci o zdravstvenom stanju

                                    II.a

                                    Referentni broj certifikata

                        II.b

                                    II.1.

                                    Potvrda o javnom zdravlju za žive, rashlađene, smrznute ili prerađene školjkaše, bodljikaše, plaštenjake i morske puževe namijenjene prehrani ljudi
                                    Ja, dolje potpisani, potvrđujem sljedeće:

                                                —

                                                opisani proizvodi udovoljavaju i proizvedeni su u skladu s relevantnim standardima SAD-a i zahtjevima regulatornog programa SAD-a za kontrolu školjkaša,

                                                —

                                                opisani proizvodi označeni su kao proizvodi koji nisu namijenjeni za uranjanje ili dodir s vodom u EU-u,

                                                —

                                                sav materijal školjkaša stranog podrijetla korišten u tim proizvodima potječe iz trećih zemalja/objekata/uzgojnih područja iz kojih je odobren izvoz živih školjkaša u EU.

                                    (1) (2)[II.2.

                                    Potvrda o zdravlju životinja za žive školjkaše
                                    (3)
                                    vrsta s popisa namijenene prehrani ljudi
                                    Ja, dolje potpisani službeni veterinar, potvrđujem da akvatične životinje iz rubrike I.18. dijela I. udovoljavaju:

                                                II.2.1.

                                                općim zahtjevima u pogledu zdravlja životinja za ulazak u Uniju, koji su utvrđeni u članku 6. stavku 1. točkama (a)(4) i (b), članku 6. stavku 2., članku 7. stavku 1. i članku 8. Delegirane uredbe Komisije (EU) 2020/692 (1);

                                                II.2.2.

                                                posebnim zahtjevima u pogledu zdravlja životinja za ulazak u Uniju robe za koju se primjenjuje ovaj certifikat, koji su utvrđeni u članku 167. točki (a), točki (c) podtočkama ii. i iii. i točki (d) i članku 169. stavcima 1. i 2. Delegirane uredbe Komisije (EU) 2020/692.]

                           Napomene

                        U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno člankom 5. stavkom 4. Protokola o Irskoj / Sjevernoj Irskoj u vezi s Prilogom 2. tom protokolu, upućivanja na Europsku uniju u ovom certifikatu uključuju Ujedinjenu Kraljevinu u vezi sa Sjevernom Irskom.

                        Dio I.:

                                    —

                                    Rubrika I.8.: Regija podrijetla: savezna država sakupljanja/izlovljavanja u SAD-u i oznaka odobrenog proizvodnog područja.

                              Dio II.:

                                    (1)

                                    Dio II.2. ovog certifikata primjenjuje se samo na sljedeće žive školjkaše namijenjene prehrani ljudi:

                                                (a)

                                                mekušce vrsta s popisa koji se prevoze bez vode i koji su pakirani i označeni za prehranu ljudi u skladu s posebnim zahtjevima za te životinje iz Uredbe (EZ) br. 853/2004 Europskog parlamenta i Vijeća (2)i više nisu sposobni preživjeti kao žive životinje ako se vrate u vodeni okoliš;

                                                (b)

                                                mekušce vrsta s popisa koji se prevoze bez vode i namijenjeni su za prehranu ljudi bez daljnje prerade, pod uvjetom da su zapakirani za maloprodaju u skladu sa zahtjevima za takva pakiranja iz Uredbe (EZ) br. 853/2004;

                                                (c)

                                                mekušce vrsta s popisa koji se prevoze bez vode i koji su pakirani i označeni za prehranu ljudi u skladu s posebnim zahtjevima za te životinje iz Uredbe (EZ) br. 853/2004 i namijenjeni su za daljnju preradu bez privremenog skladištenja na mjestu prerade.

                                    (2)

                                    Dio II.2. ne primjenjuje se i potrebno ga je izbrisati ako pošiljku čine divlje akvatične životinje koje su iskrcane s ribolovnih plovila.

                                    (3)

                                    Vrste navedene u stupcima 3. i 4. tablice u Prilogu Provedbenoj uredbi Komisije (EU) 2018/1882 (3). Vrste navedene u stupcu 4. te tablice smatraju se vektorima samo pod uvjetima utvrđenima u članku 171. stavku 1. Delegirane uredbe (EU) 2020/692.

                                    (4)

                                    Ako je bolest relevantna i podliježe prijavi.

                                    (5)

                                    Potpisuje:

                                                —

                                                službeni veterinar ako je ispunjena potvrda o zdravlju životinja u dijelu II.2.;

                                                —

                                                službena osoba za certificiranje ili službeni veterinar ako je izbrisana potvrda o zdravlju životinja u dijelu II.2.

                           [Službeni veterinar]
                           (5)
                           / [Službena osoba za certificiranje]
                           (5

                              )

                        Ime (velikim tiskanim slovima) _______________________________
                        Zvanje i titula_______________________________
                        Datum _______________________________
                        Potpis _______________________________
                        Pečat

               (1)  Delegirana uredba Komisije (EU) 2020/692 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).

               (2)  Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).

               (3)  Provedbena uredba Komisije (EU) 2018/1882 оd 3. prosinca 2018. o primjeni određenih pravila za sprečavanje i suzbijanje bolesti na kategorije bolesti s popisa i o utvrđivanju popisa vrsta i skupina vrsta koje predstavljaju znatan rizik za širenje tih bolesti s popisa (SL L 308, 4.12.2018., str. 21.).